**HOZZÁJÁRULÓ NYILATKOZAT**

* **A habilitációs eljárással kapcsolatos adatkezeléssel összefüggésben –**

Alulírott, ……………………………………….(név) ……………………………… (személyi igazolvány szám) ezúton a GDPR 6. cikk (1) bekezdés a) pontja alapján az alábbi hozzájáruló nyilatkozatot teszem Nemzeti Közszolgálati Egyetem(cím: 1083 Budapest, Ludovika tér 2.; adószám: 15795719-2-42, képviselő: Dr. Deli Gergely, adatvédelmi tisztviselő: dr. Kincses Adrienn Bernadett, adatvédelmi tisztviselő elérhetősége: adatvedelem@uni-nke.hu, tel.: +36 1 432 9000/29833, adatgazda kapcsolattartója: Szilvási Simon) Tudományos Ügyek Iroda, **mint adatkezelő részére:**

1. **Tájékoztatás a habilitációs eljárással kapcsolatos adatkezeléssel összefüggésben**
* **Az érintettek kategóriájába** a habilitációs eljárást kezdeményező személyektartoznak.

|  |  |  |  |  |
| --- | --- | --- | --- | --- |
| **Az adatkezelés célja** | **Az adatok megismerésére jogosultak köre** | **Az adatkezelés jogalapja** | **Az adatszolgáltatás elmaradásának következménye** | **Harmadik országba történő adattovábbítás** |
| A tudományos élet népszerűsítése és átláthatóságának biztosítása, valamint a tudományos kutatás elősegítése.  | A szervezet azon foglalkoztatottjai, akiknek a foglalkoztatási jogviszonyából eredően szükséges a tárgyi személyes adatokat megismerniük.A habilitációs előadásra elektronikus formában meghívott személyek, valamint a doktori.hu és az Egyetem weboldalának látogatói.  | A GDPR 6. cikk (1) bekezdés a) pontja alapján, az Ön hozzájárulása. | A tudományos életben megjelenő kutatási és egyéb lehetőségtől esik el a habilitációs eljárást kezdeményező személy. Az Egyetemen folyó tudományos tevékenység láthatósága, nyilvánossága csorbul.A habilitációs eljárás lefolytatásával kapcsolatban nincs következménye. | Nem történik. |

1. **A kezelt adatok köre**

**A habilitációs eljárással összefüggésben a következő adatok kerülnek közzétételre:** név,a habilitációs eljárást kezdeményező személyre vonatkozó ODT és MTMT2 adatlap linkje, a tézisfüzet, a 100.000 leütéses tudományos munkásság összefoglaló, a monográfia első, hátsó borítója és belíve, valamint a habilitációs eljárással összefüggő cselekmények tényét igazoló határozat száma.

**A habilitációs előadás meghirdetésével összefüggésben a következő adatok kerülnek továbbításra, közzétételre:** név, a tudományos és az oktatási előadás címe, helyszíne, időpontja.

1. **Az adatkezelés időtartama**

Az Egyetem a személyes adatokat az érintett hozzájárulásának visszavonásáig kezeli, de legkésőbb 5 évente felülvizsgálja a közzétett adatokat a törlés szükségességének megállapítása céljából.

A doktori.hu oldalra történő átirányítás esetén a doktori.hu oldalt működtető Országos Doktori Tanács önálló adatkezelőként jár el, az Egyetem, a saját oldalán közzétett linket az érintett hozzájárulásának visszavonásáig a nyilvánosság számára elérhetővé teszi.

1. **Az adatkezelés koncepcionális megvalósulása**

Az Egyetem a tudományos élet átláthatósága és népszerűsítése, valamint a tudományos kutatás elősegítése érdekében a habilitációs eljárással összefüggő cselekmények sikeres végrehajtásában érintett személyek tárgyi adatait az Egyetem hivatalos weboldalán közzéteszi. Ezen adatok az Egyetem szerverein kerülnek tárolásra. A szerveren, azaz a tárhelyen található nevezett honlaphoz tartozó adminisztrációs felülethez, adatokhoz és fájlokhoz az Egyetem hozzáfér, mint a hivatalos honlapjának fejlesztője és üzemeltetője. Az adatok a hivatalos weboldal látogatói számára is elérhetőek.

Az Egyetem a habilitációs előadásra vonatkozó információkat az Országos Doktori Tanács részére továbbítja közzététel céljából, valamint az Egyetem honlapján is elérhetővé teszi.

1. **Az adatok védelme**

Az Egyetem a tudomány és technológia állása, a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot garantálja.

Az Egyetem minden ésszerű intézkedést megtesz annak érdekében, hogy az általa kezelt adatok illetéktelenek számára ne legyenek hozzáférhetőek. Az adatokhoz korlátozott a hozzáférés, jelszavas védelem működik.

Az Egyetem a személyes és közérdekű adatok védelméről, biztonságáról szóló szabályzattal és Informatikai Biztonsági Szabályzattal egyaránt rendelkezik.

1. **Automatizált adatkezelés (beleértve a profilalkotást)**

Automatizált adatkezelésen alapuló döntéshozatal az Egyetemen nem történik.

1. **Jogok gyakorlása, jogorvoslat**

Az érintett az adatkezelés teljes időtartama alatt élhet a GDPR-ban biztosított jogaival, melyet a jelen pontban meghatározott elérhetőségeken bármikor megtehet.

Az érintett kérelmezheti a rá vonatkozó

1. *személyes adatokhoz való hozzáférést* (az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a GDPR-ban meghatározott információkhoz hozzáférést kapjon) (GDPR 15. cikk),
2. *személyes adatokhoz való helyesbítést* (az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését) (GDPR 16. cikk),
3. *személyes adatok törlését (*az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha indokolt a GDPR szerint; jogszabály által előírt adatkezelés esetén törlési kérelem nem teljesíthető) (GDPR 17. cikk),
4. személyes adatok kezelésének *korlátozását* (az érintett jogosult arra, hogy kérésére az adatkezelő korlátozza az adatkezelést, ha a GDPR-ban foglalt feltétel teljesül) (GDPR 18. cikk),
5. személyes adatok *adathordozhatósághoz való jogát* érvényesítheti (az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, a GDPR-ban foglalt feltételek fennállása esetén) (GDPR 20. cikk),
6. tiltakozhat személyes adatok kezelése ellen (az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a 6. cikk (1) bekezdésének e) vagy f) pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak; jogszabály által előírt adatkezelés esetén tiltakozási kérelem nem teljesíthető) (GDPR 21. cikk).

A kérelmet az adatkezelő postacímére vagy az adatvedelem@uni-nke.hu e-mail címére kell benyújtani. Az adatkezelő a legrövidebb idő alatt, legfeljebb 1 hónapon belül (tiltakozás esetén 15 napon belül) írásban tájékoztatást ad (ez a határidő a kérelem bonyolultságára tekintettel további 2 hónappal meghosszabbítható). Továbbá jogsérelem esetén bírósághoz fordulhat (a pert az érintett - választása szerint - a lakóhelye vagy tartózkodási helye szerint illetékes törvényszék előtt is megindíthatja), valamint a Nemzeti Adatvédelmi és Információszabadság Hatósághoz (1055 Budapest, Falk Miksa utca 9-11.Pf.: 1363 Budapest, Pf. 9., tel.: 06-1-391-1400, honlap URL címe: <http://naih.hu>, elektronikus levelezési cím: ugyfelszolgalat@naih.hu) is fordulhat.

**Konkrét, kifejezett hozzájárulás megadása:**

**A habilitációs eljárással összefüggő adatok közzététele az Egyetem honlapján:**

* + - **hozzájárulok: igen - nem[[1]](#footnote-1)**

**A habilitációs előadással összefüggő adatok nyilvánosságra hozatala:**

* + - **hozzájárulok: igen - nem[[2]](#footnote-2)**

**A habilitációs előadással összefüggő adatok Országos Doktori Tanács részére történő továbbítása:**

* + - **hozzájárulok: igen - nem[[3]](#footnote-3)**

Kelt: .......................................………

 ……………………………………………

 érintett saját kezű aláírása

Készült 2 példányban:

1. példány az Adatkezelőnél,

2. példány az Érintettnél marad.

1. A megfelelő aláhúzandó. [↑](#footnote-ref-1)
2. A megfelelő aláhúzandó. [↑](#footnote-ref-2)
3. A megfelelő aláhúzandó. [↑](#footnote-ref-3)